Diari Oficial de la Generalitat Valenciana


Sumari del DOGV 5747, del 22-04-2008 (2008/3890)

Informació pública de la suspensió potestativa de llicències en finca rústica el Fondonet i en sòl urbà industrial del barri de l'Estació.
------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3890


Data del document
:   19-02-2008

Organisme emissor
:   Ajuntament de Novelda

Tipus de document
:   Informació Pública

Descriptors 

:   * Novelda
    * pla d'urbanisme
    * administració local

Informació pública de la suspensió potestativa de llicències en finca rústica el Fondonet i en sòl urbà industrial del barri de l'Estació. [2008/3890]  
Pel present edicte, es dóna publicitat als acords adoptats per l'Ajuntament en Ple, en sessió de 24 de gener de 2008, del són tenor següent:  
Suspensió potestativa de llicències en finca rústica el Fondonet: aprovació.   
El secretari va donar lectura al dictamen emés per la Comissió Informativa d'Urbanisme de data 18 de gener passat.  
Vista la proposta de l'Alcaldia, de data 17 de gener de 2008, que literalment diu:  
«Vist l'informe emés, amb data 18 de desembre de 2007, per l'arqueòloga municipal en relació amb la finca denominada el Fondonet, on s'ubica l'antiga casa de Jorge Juan Santacilla, en el qual es conclou:  
«Com a conclusió a tot el que s'ha exposat, creiem que esta antiga casa familiar de l'il·lustre científic Jorge Juan i Santacilla, edifici del segle XVII, denominada el Fondonet, propietat en estos moments de Cèsar Cort i Gómez Tortosa, per les seues característiques arquitectòniques, etnogràfiques i sobre tot històriques és digna de ser considerada com a bé de rellevància local, figura inclosa en la Llei 7/1998 de Patrimoni Cultural Valencià i Llei 5/2007, de 9 de febrer, de modificació de la Llei 4/1998.  
Amb la conservació i protecció d'aquesta significativa i emblemàtica per a tota la població de Novelda, residència pairal, estarem contribuint a preservar i al mateix temps difondre la figura d'un important científic i matemàtic del segle XVIII, Jorge Juan, nascut a Novelda i figura importantíssima de la il·lustració espanyola.»  
Vista la proposta emesa per l'arquitecte municipal i l'informe de la TAG de l'Àrea d'Urbanisme i tenint en compte la necessitat de prendre una mesura urgent de preservació del mencionat immoble.  
El Ple de l'Ajuntament, en votació ordinària i per unanimitat, va acordar:  
Primer  
Suspendre les llicències de derrocament i obra nova en la finca rústica el Fondonet, amb caràcter previ a la tramitació de l'expedient necessari per a l'obtenció de la declaració de bé de rellevància local.   
Segon  
Que es publique aquest acord en el Diari Oficial de la Comunitat Valenciana i es notifique al titular de la finca als efectes oportuns.»  
Suspensió potestativa de llicències en sòl urbà industrial del barri de l'Estació: aprovació.  
El secretari va donar lectura al dictamen emés per la Comissió Informativa d'Urbanisme de data 18 de gener passat.  
Vista la proposta de l'Alcaldia de data 17/01/08, que literalment diu:  
«Vista la proposta de l'arquitecte municipal de 4 de gener de 2008, en la qual assenyala la problemàtica existent al barri de l'Estació de Novelda en el sentit següent:  
El barri de l'estació de Novelda, a hores d'ara, manté la mateixa planificació pràcticament que l'any 1982, quan es van redactar i aprovar inicialment les normes subsidiàries de planejament de Novelda, redactades per l'enginyer de camins Santiago Mellado, i que van ser aprovades definitivament l'any 1987.  
La revisió de les normes subsidiàries, hui vigents, redactades per l'arquitecte Miguel Ángel Cano Crespo, aprovades definitivament el 14 de novembre de 1992, no van alterar la qualificació del sòl al barri de l'Estació, mantenint-se la inicial, redactada en 1982.  
La construcció de naus industrials en qualsevol solar qualificat com a urbà industrial està creant especial sensibilitat en els veïns respecte d'això, encara que estan limitades les activitats a aquelles que no produïsquen més de 35 decibels als veïns, en concret, amb caràcter general, l'article 33 de les nostres normes subsidiàries, com a condicions generals dels usos industrials, entre altres establix:  
«En les zones l'ús característic de les quals siga el residencial però en què s'admet com a ús compatible l'industrial, aquest ús estarà sempre condicionat a aquelles activitats que no siguen contraproduents amb l'ús característic, ja siga per produir incomoditats en la població o alteracions en l'estructura o infraestructura urbana en què s'instal·le. En tot cas, el nivell sonor màxim serà inferior a 35 decibels.»  
Vista la necessitat i urgència d'adoptar una resolució amb caràcter previ a la redacció del Pla General d'Ordenació Urbana, a fi de pal·liar en alguna mesura les conseqüències de l'aplicació de la normativa urbanística vigent al municipi.   
Tenint en compte l'informe jurídic emés per la tècnica d'administració general de l'Àrea d'Urbanisme, de data 16 de gener d'enguany, i molt especialment el que disposa l'article 101 de la Llei Urbanística Valenciana.  
El Ple de l'Ajuntament, en votació ordinària i per unanimitat, va acordar:  
Primer  
Suspendre les llicències d'obres de naus en tot el sòl qualificat com a urbà industrial a fi de facilitar l'estudi o reforma de l'ordenació urbanística.  
Segon  
El present acord produirà efectes i entrarà en vigor a partir de l'endemà de la publicació en el DOCV.  
Tercer  
La present suspensió tindrà una duració màxima d'un any a comptar des de la publicació, llevat que durant el transcurs d'aquest termini s'expose al públic el document de planejament que modifique l'ordenació vigent, i en aquest cas es prorrogarà fins al termini de dos anys.»  
Cosa que es fa pública i es fa saber que, de conformitat amb el que establixen els articles 107 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i articles 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, aquest acord posa fi a la via administrativa; s'hi podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, o davant del Jutjat Contenciós Administratiu d'Alacant si l'acte administratiu és algun dels establits en l'article 8.1 de la Llei 29/1998 abans citada, en el termini de dos mesos comptats a partir de l'endemà de la publicació d'aquest edicte.  
Tot això sense perjudici que els interessats puguen exercir, si és el cas, qualsevol altre recurs que estimen procedent.  
Novelda, 19 de febrer de 2008.- L'alcalde: Mariano Beltra Alted.